Huvitav on märkida, et veel enne, kui Berliini olümpiamängud avati, olid jaapanlased asunud ettevalmistustööle Tokio olümpiamängude korraldamiseks. Nende "salakuulajaid" töötas kaasa Berliini olümpiamängude korraldustööde igas rattakeses. Seega japsid tahavad igati kindlustada, et Tokio mängud ei kujuneks  Berliini omadest halvemateks. Kuid vaevalt saavad nad kujuneda halvemaks, sest jaapanlased korraldavad neid seoses oma veel suurema sündmusega, milleks, olgu meelde tuletatud, on esimese mikaado troonile astumise kahe tuhande kuuesaja aasta juubel. Jaapani ajaarvamise järgi peetakse Tokio olümpiamängud seega mitte 1940., vaid 2600. aastal.